CELEX: 32014R1038
Language: da
Date: 2014-09-25 00:00:00
Title: Kommissionens gennemførelsesforordning (EU) nr. 1038/2014 af 25. september 2014 om tarifering af visse varer i den kombinerede nomenklatur

1.10.2014   
            
            
               DA
            
            
               Den Europæiske Unions Tidende
            
            
               L 287/14
            
         KOMMISSIONENS GENNEMFØRELSESFORORDNING (EU) Nr. 1038/2014
   af 25. september 2014
   om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under de(n) KN-kode(r), der er anført i kolonne 2, ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 12, stk. 6, i Rådets forordning (EØF) nr. 2913/92 (2). Denne periode bør fastsættes til tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur under de(n) KN-kode(r), der er nævnt i kolonne 2 i tabellen.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 12, stk. 6, i forordning (EØF) nr. 2913/92 i en periode på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. september 2014.
      
         
            På Kommissionens vegne
         
         
            For formanden
         
         Heinz ZOUREK
         
            Generaldirektør for Beskatning og Toldunion
         
      
   
   
      (1)  EFT L 256 af 7.9.1987, s. 1.
   
      (2)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              En plastikslange af en længde på 142 cm med en plastikballon i den ene ende (et såkaldt »ballonkateter«).
                              Den proksimale del af kateteret har en diameter på 0,63 mm og er et hyposlange belagt med polytetrafluorethylen (PTFE).
                              Den distale del af kateteret har en diameter på 0,79-1,02 mm og er fremstillet af polyetherblocamid (PEBA) og belagt med hydrofilt materiale.
                              Ballonen har en længde på 6-27 mm og en diameter på 2-5 mm.
                              Slangen har en Luermuffe, en atraumatisk (fleksibel) spids og to guldmarkørbånd.
                              Luermuffen gør det muligt at forbinde slangen med en pumpeanordning, som anvendes til at inflatere ballonen med.
                              Den atraumatiske spids benyttes til at fremføre kateteret via en åre op gennem kroppen til koronararteriet. Når kateteret har nået det rette sted i koronararteriet, er ballonen inflateret, således at fedtaflejringerne (aterosclerose plaque) bliver presset op mod væggen på åren. Ved at sammenpresse plaquet øges den indre diameter i åren.
                              Markørbåndet gør det muligt at lokalisere den atraumatiske spids' nøjagtige position i kroppen.
                              Ballonkateteret fjernes fra kroppen og bortskaffes efter behandlingen.
                              Varen leveres emballeret og er steriliseret.
                           
                        
                      (1) Se billede 1.
               
               
                  9018 39 00
               
               
                  Tarifering i henhold til almindelig tariferingsbestemmelse 1 og 6 vedrørende fortolkningen af den kombinerede nomenklatur og teksten til KN-kode 9018 og 9018 39 00.
                  Som følge af varens objektive karakteristika, nemlig kombinationen af ballon, atraumatisk spids, guldmarkørbånd og Luermuffe, kan slangen i sin emballage anses for at være et instrument eller et apparat under kapitel 90 til medicinsk brug.
                  Tarifering under position 9021 er udelukket, da slangen ikke bliver implanteret i kroppen for at kompensere for en defekt eller et handicap, men fjernes efter behandling.
                  Varen tariferes derfor under KN-kode 9018 39 00 som kateter (se også de forklarende bemærkninger til HS, position 9018, Gruppe (I)).
               
            
                  
                              2.
                           
                           
                              En krum plastikslange (et såkaldt »fremføringskateter«) med en indre diameter på 1,47-2,29 mm og en længde på 100 cm med en røntgenfast markør og en atraumatisk (fleksibel) spids.
                              Varen består af en dobbelt sikkerhedsclips af rustfrit stål, der er indkapslet i plastikmateriale (PEBA, polyphthalamid (PPA), nylon), og der er en smørelsesbelægning på fremføringskaterets indre silikoneoverflade.
                              Med fremføringskateteret er det muligt at få adgang til koronararteriet gennem en åre. Andre apparater kan føres frem til arteriet gennem dette fremføringskateter.
                              Den røntgenfaste markør gør det muligt at lokalisere den atraumatiske spids' nøjagtige position i kroppen.
                              Fremføringskateteret fjernes fra kroppen og bortskaffes efter behandlingen.
                              Varen leveres emballeret og er steriliseret.
                           
                        
                      (1) Se billede 2.
               
               
                  9018 39 00
               
               
                  Tarifering i henhold til almindelig tariferingsbestemmelse 1 og 6 vedrørende fortolkningen af den kombinerede nomenklatur og teksten til KN-kode 9018 og 9018 39 00.
                  Som følge af varens objektive karakteristika, nemlig kombinationen af slange, røntgenfast markør, atraumatisk spids og smørelsesbelægning, kan slangen i sin emballage anses for at være et instrument eller et apparat under kapitel 90 til medicinsk brug.
                  Tarifering under position 9021 er udelukket, da slangen ikke bliver implanteret i kroppen for at kompensere for en defekt eller et handicap, men fjernes efter behandling.
                  Varen tariferes derfor under KN-kode 9018 39 00 som kateter (se også de forklarende bemærkninger til HS, position 9018, Gruppe (I)).
               
            
                  
                              3.
                           
                           
                              En fleksibel metaltråd (en såkaldt »ledetråd«) med en diameter på 0,35 mm, en længde på 180-300 cm, to røntgenfaste markører og en afrundet spids.
                              Tråden er fremstillet af en metallegering til biomedicinsk brug, med en proksimal belægning af PTFE og en distal belægning af silikone eller hydrofilt materiale.
                              De røntgenfaste markører gør det muligt at lokalisere trådens nøjagtige position i kroppen.
                              Tråden anvendes til at lede og positionere anordninger til intervention i koronararteriet.
                              Ledetråden fjernes fra kroppen og bortskaffes efter behandlingen.
                              Varen leveres emballeret og er steriliseret.
                           
                        
                      (1) Se billede 3.
               
               
                  9018 39 00
               
               
                  Tarifering i henhold til almindelig tariferingsbestemmelse 1 og 6 vedrørende fortolkningen af den kombinerede nomenklatur og teksten til KN-kode 9018 og 9018 39 00.
                  Som følge af varens objektive karakteristika, nemlig kombinationen af design og røntgenfaste markører, kan tråden i sin emballage anses for at være et instrument eller et apparat under kapitel 90 til medicinsk brug.
                  Tarifering under position 9021 er udelukket, da tråden ikke bliver implanteret i kroppen for at kompensere for en defekt eller et handicap, men fjernes efter behandling.
                  Varen tariferes derfor under KN-kode 9018 39 00 som trådleder (se også de forklarende bemærkninger til HS, position 9018, Gruppe (I)).
               
            
                  
                              4.
                           
                           
                              En håndført pumpeanordning fremstillet af højstyrkepolycarbonat, udstyret med et manometer og en volumenskala. Den har en højtryksmuffetilslutning (af Luertypen) og kan inflateres, med præcise trykjusteringer, op til 20 atmosfærer (atm).
                              Anordningen skal anvendes i medicinske omgivelser til inflatering og deflatering af ballonkatetere.
                              Manometret anvendes til at måle trykket med inde i ballonkateteret, når der foretages inflation eller deflation, og under operationen.
                              Volumenskalaen viser, hvor meget væske (maksimalt 20 ml) der ved hjælp af tryk indsprøjtes i kateteret, og også hvor meget væske der frit flyder tilbage, efterhånden som ballonen deflaterer.
                              Luermuffen gør det muligt at tilslutte inflationsanordningen til ballonkateteret.
                              Anordningen må kun bruges til en enkelt patient og bortskaffes efter behandlingen.
                              Varen leveres emballeret og er steriliseret.
                           
                        
                      (1) Se billede 4.
               
               
                  9018 90 84
               
               
                  Tarifering i henhold til almindelig tariferingsbestemmelse 1 og 6 vedrørende fortolkningen af den kombinerede nomenklatur og teksten til KN-kode 9018, 9018 90 og 9018 90 84.
                  Eftersom der indsprøjtes en lille mængde væske i kateteret ved hjælp af tryk, og denne væske derpå frit flyder tilbage, øger anordningen ikke eller på anden måde kontinuert flytter væskemængder (se de forklarende bemærkninger til HS, position 8413, første afsnit). Derfor er tarifering under position 8413 som væskepumpe udelukket.
                  Som følge af varens objektive karakteristika, nemlig kombinationen af design, præcise trykjusteringer, lille anvendt væskemængde og Luertypetilslutningen, kan varen i sin emballage anses for at være et instrument eller et apparat under kapitel 90 til medicinsk brug (se også de forklarende bemærkninger til HS, position 9018, femte afsnit).
                  Tarifering under position 9021 er udelukket, da varen ikke bæres eller bliver implanteret i kroppen for at kompensere for en defekt eller et handicap.
                  Varen tariferes derfor under KN-kode 9018 90 84 som andre instrumenter og apparater til medicinsk, kirurgisk, dental eller veterinær brug.
               
            
         Billede 1
      
      
         Billede 2
      
      
         Billede 3
      
      
         Billede 4
      
      
         (1)  Billederne er kun til orientering.